CELEX: 62014TN0798
Language: et
Date: 2014-12-05 00:00:00
Title: Kohtuasi T-798/14: 5. detsembril 2014 esitatud hagi – DenizBank versus nõukogu

16.3.2015   
            
            
               ET
            
            
               Euroopa Liidu Teataja
            
            
               C 89/29
            
         5. detsembril 2014 esitatud hagi – DenizBank versus nõukogu
   (Kohtuasi T-798/14)
   (2015/C 089/35)
   Kohtumenetluse keel: inglise
   
      Pooled
   
   
      Hageja: DenizBank A.Ș. (Esentepe, Türgi) (esindajad: barrister M. Lester ja barrister O. Jones, solicitor R. Mattick ja solicitor S. Utku)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada hagejat puudutavas osas nõukogu 8. septembri 2014. aasta otsus 2014/659/ÜVJP (1) ja nõukogu 8. septembri 2014. aasta määrus (EL) nr 960/2014 (2) (koos „vaidlustatud meetmed”);
            
         
               —
            
            
               tunnistada 8. septembri otsuse artikkel 1 ja 8. septembri määruse artikli 1 lõige 5 ELTL artikli 277 alusel kohaldamatuks; ja
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et nõukogu rikkus oma kohustust põhjendada, miks ta kehtestas hageja suhtes vaidlustatud meetmed kohaldas. Veel väidab hageja, et nõukogu ei esitanud hagejale selle tema suhtes vaidlustatud meetmete kohaldamise kohta ühtegi põhjendust ega isegi teatanud teda loetellu arvamisest.
            
         
               2.
            
            
               Teine väide, et nõukogu ei taganud hageja kaitseõigusi, seal hulgas tema õigust olla ära kuulatud ja õigust tõhusale kohtulikule kontrollile. Hageja väidab, et nõukogu ei esitanud talle ühtegi põhjendust ega tõendit selle kohta, miks ta tema suhtes vaidlustatud meetmeid kohaldas, ega andnud talle võimalust esitada selle kohta oma seisukohti, ja takistas seega Euroopa Kohut „tõhusat kohtulikku kontrolli teostamast”.
            
         
               3.
            
            
               Kolmas väide, et kuna nõukogu kohaldas hageja suhtes vaidlustatud meetmeid, on ta mitmes aspektis rikkunud Türgi ja Euroopa Liidu vahel sõlmitud Ankara lepingut (ja selle lisaprotokolli).
            
         
               4.
            
            
               Neljas väide, et nõukogu rikkus diskrimineerimiskeelu põhimõtet ja proportsionaalsuspõhimõtet ning on põhjendamatult ja ebaproportsionaalselt piiranud hageja põhiõigusi.
            
         
      (1)  Nõukogu 8. septembri 2014. aasta otsus 2014/659/ÜVJP, millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT L 271, lk 54).
   
      (2)  Nõukogu 8. septembri 2014. aasta määrus (EL) nr 960/2014, millega muudetakse määrust (EL) nr 833/2014, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT L 271, lk 3).